Helsingissä on viime aikoina keskustelu kaupungin vuokra-asuntojen vuokrien tasosta pieninä lottovoittoina. Paljonko Helsinki jakaa vuokratukea vuodessa omistamiensa asuntojen vuokralaisille? Mielipidekirjoituksessa esitettiin arvio , että tuki on kymmeniä miljoonia euroja vuodessa. Arvio vaikuttaisi olevan rajusti alakanttiin.Helsingin Hekalla on lähes kolme miljoonaa neliömetriä asuntoja vuokralla Helsingissä. Asuntojen keskivuokra on alle 12 euroa/neliö/kk. Mikäli kaikki vuokrasopimukset nostettaisiin vapaarahoitteisten asuntojen vuokratasolle , Helsingin tulot nousisivat jopa 263 miljoonalla eurolla vuodessa:Vuokratason ero on laskettu Tilastokeskuksen ilmoittaman uusien vapaarahoitteisien vuokra-asuntojen vuokrasopimusten mukaan. Tilastokeskuksen neljä Helsingin aluetta on liitetty Hekan vuosikertomuksen alueisiin käsin.Laskelman lopputuloksena keskimääräinen vuokrataso Helsingin kaupungin vuokra-asunnossa on 7,37 euroa/neliömetri edullisempi kuin vastaavassa vapaarahoitteisessa asunnossa samalla Helsingin sektorilla. Varustelultaan Hekan asunnot eivät täysin vastaa vapaarahoitteisia markkinoita joten esitetty laskelma antaa ylärajan tuen määrälle.